Document ID: 32004R2256

KOMISIJAS REGULA (EK) Nr. 2256/2004
(2004. gada 14. oktobris),
ar ko groza Padomes Regulu (EK) Nr. 747/2001 par Kopienas tarifu kvotām noteiktiem Ēģiptes, Maltas un Kipras izcelsmes produktiem un par salīdzināmajiem daudzumiem noteiktiem Maltas un Kipras izcelsmes produktiem
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā aktu par Čehijas Republikas, Igaunijas Republikas, Kipras Republikas, Latvijas Republikas, Lietuvas Republikas, Ungārijas Republikas, Maltas Republikas, Polijas Republikas, Slovēnijas Republikas un Slovākijas Republikas pievienošanās noteikumiem un izmaiņām līgumos, uz kuru pamata ir dibināta Eiropas Savienība (1), jo īpaši 57. panta 2. punktu,
ņemot vērā Padomes 2001. gada 9. aprīļa Regulu (EK) Nr. 747/2001, kas nosaka Kopienas tarifu kvotu un salīdzināmo daudzumu administrēšanu attiecībā uz produktiem, kuriem ir piemēroti muitas atvieglojumi saskaņā ar nolīgumu ar atsevišķām Vidusjūras reģiona valstīm, un kas anulē Regulu (EK) Nr. 1981/94 un (EK) Nr. 934/95 (2), un jo īpaši 5. panta 1. punkta b) apakšpunktu,
tā kā:
(1)
Padome ar 2004. gada 24. septembra Lēmumu 2004/664/EK (3) ir pilnvarojusi parakstīt un ir nodrošinājusi Eiropas un Vidusjūras reģiona nolīguma protokola starp Eiropas Kopienām un to dalībvalstīm, no vienas puses, un Ēģiptes Arābu Republiku, no otras puses, pagaidu piemērošanu no 2004. gada 1. maija, lai ņemtu vērā Čehijas Republikas, Igaunijas Republikas, Kipras Republikas, Latvijas Republikas, Lietuvas Republikas, Ungārijas Republikas, Maltas Republikas, Polijas Republikas, Slovēnijas Republikas un Slovākijas Republikas pievienošanos Eiropas Savienībai.
(2)
Šis protokols nosaka jaunas tarifu kvotas un izmaiņas esošajās tarifu kvotās, kas noteiktas Regulā (EK) Nr. 747/2001.
(3)
Lai ieviestu jaunas tarifu kvotas un izmaiņas esošajās tarifu kvotās, nepieciešams veikt grozījumus Regulā (EK) Nr. 747/2001.
(4)
2004. gadam noteikto jauno tarifu kvotu apjoms un esošo tarifu kvotu apjomu palielinājums jāaprēķina atbilstoši protokolā noteiktajiem pamata apjomiem, ņemot vērā perioda daļu pirms 2004. gada 1. maija.
(5)
Saskaņā ar grozījumiem, kas izdarīti ar šo regulu, lai veicinātu spēkā esošo tarifu kvotu, kas noteiktas Regulā (EK) Nr. 747/2001, administrēšanu, aprēķinot tarifu kvotas, kas noteiktas saskaņā ar Regulu (EK) Nr. 747/2001, jāņem vērā šo kvotu ietvaros importētie daudzumi.
(6)
Pēc Maltas un Kipras pievienošanās Eiropas Savienībai tarifu kvotas un salīdzināmie daudzumi produktiem, kuru izcelsme ir šīs dalībvalstis, kā noteikts Regulā (EK) Nr. 747/2001, zaudē spēku. Tādējādi atsauces uz šīm tarifu kvotām ir jāsvītro.
(7)
Tā kā Eiropas Savienības un Ēģiptes Eiropas un Vidusjūras nolīguma protokolu pagaidu kārtībā piemēro no 2004. gada 1. maija, šī regula jāpiemēro no tā paša datuma un tai jāstājas spēkā, cik drīz vien iespējams.
(8)
Šajā regulā paredzētie pasākumi ir saskaņā ar Muitas kodeksa komitejas atzinumu,
IR PIEŅĒMUSI ŠO REGULU.
1. pants
Regulu (EK) Nr. 747/2001 groza šādi:
1)
1. pantu aizvieto ar šādu tekstu:
“1. pants
Tarifu koncesijas Kopienas tarifu kvotu vai salīdzināmo daudzumu ietvaros
Kad produkti, kuru izcelsme ir Alžīrijā, Marokā, Tunisijā, Ēģiptē, Jordānijā, Sīrijā, Libānā, Izraēlā, Rietumkrasta un Gazas sektorā un Turcijā, kas uzskaitīti I. un IX. pielikumā, tiek laisti brīvā apgrozībā Kopienā, saskaņā ar noteikumiem un laika posmos, kas izklāstīti šajā regulā, tiem var piemērot samazināto vai nulles muitas tarifa likmi ikgadējo Kopienas tarifu kvotu vai salīdzināmo daudzumu ietvaros.”.
2)
3. panta 2. punktu svītro.
3)
IV pielikumu groza, kā izklāstīts šīs regulas pielikumā.
4)
X un XI pielikumu svītro.
2. pants
Stājoties spēkā šai regulai, aprēķinot attiecīgās tarifu kvotas, kas noteiktas Regulas (EK) Nr. 747/2001 IV pielikumā, tiek ņemti vērā daudzumi, kas saskaņā ar Regulu (EK) Nr. 747/2001 ir laisti brīvā apgrozībā Kopienā kopš to kvotu periodu sākuma, kas vēl ir spēkā 2004. gada 1. maijā tarifu kvotām ar kārtas numuriem 09.1707, 09.1710, 09.1711, 09.1719, 09.1721 un 09.1772, saskaņā ar šīs regulas grozījumiem.
3. pants
Šī regula stājas spēkā tās publicēšanas dienā Eiropas Savienības Oficiālajā Vēstnesī.
To piemēro no 2004. gada 1. maija.
Šī regula uzliek saistības kopumā un ir tieši piemērojama visās dalībvalstīs.
Briselē, 2004. gada 14. oktobrī

Labels: 3
18